李如桧，字泰岩，山东济南府阳信县人。万历二十三年（1595年）乙未科进士，初授东光县知县，再令宝坻县。居河下流，筑堤预防，水害永除。岁旱步祷，夜宿神次，梦搴旗者骑而报雨，既而四郊霑足，秋乃大熟。邑有鱼苇二税，中使王姓者移驻催督，不胜咆哮，如桧力折其锋，敛手去。妖党数十人流入境内，设法擒获。会调河间县令，士民叩阙者数千人，复留于宝坻。数载，晋兵部主事，民爲立祠。转职方司，驻山海关，榷关中使高淮贪暴横恣，曝其罪于上，后竟伏法。晋武选司郎中，迁陕西按察副使，移驻凤翔。陟湖广参政，总宪臬，多所平反。升山西按察使